AZ EURÓPAI PARLAMENT ÉS A TANÁCS HATÁROZATA
(2007. december 18.)
az európai globalizációs alkalmazkodási alap mobilizálásáról
(2008/30/EK)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1), és különösen annak 28. pontjára,
tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2),
tekintettel a Bizottság javaslatára,
tekintettel a 2007. július 13-i költségvetési egyeztető ülésre,
mivel:
(1)
Az Európai Unió létrehozta a globalizációs alkalmazkodási alapot (az „Alap”), hogy további támogatást nyújtson a világkereskedelem fő strukturális változásainak következményei által sújtott munkavállalóknak az újbóli munkaerő-piaci beilleszkedéshez.
(2)
A 2006. május 17-i intézményközi megállapodás az Alap igénybevételét évi 500 millió eurós felső határig engedélyezi.
(3)
Az 1927/2006/EK tanácsi rendelet tartalmazza az Alap mobilizálására vonatkozó rendelkezéseket.
(4)
Németország és Finnország két, a mobiltelefon-szektorban történt elbocsátásokat érintő esetben nyújtott be kérelmet az Alap mozgósítására: Németországban a BenQ, és Finnországban a Perlos Oyj vállalatok esetében,
A KÖVETKEZŐKÉPPEN HATÁROZOTT:
1. cikk
Az Európai Unió 2007-es pénzügyi évre szóló általános költségvetésében a globalizációs alkalmazkodási alapot 14 794 688 euró erejéig mobilizálják.
2. cikk
Ezt a határozatot az Európai Unió Hivatalos Lapjában kell közzétenni.
Kelt Brüsszelben, 2007. december 18-án.